Държавен вестник, бр. 54, 2025 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  54
(6) След сключване на договора по ал. 1 
средствата за компенсиране на несправед­
ливата финансова тежест от извършването 
на услугата се предоставят на „Напоителни 
системи“ ЕАД авансово за текущата година 
чрез бюджета на Министерството на земе­
делието и храните.
(7) Министърът на земеделието и храните 
предвижда необходимите авансови средства в 
средносрочната бюджетна прогноза и проекта 
на бюджет на Министерството на земеделието 
и храните за съответната година.
§ 4д. (1) Дружеството със задължение за 
извършване на услугата по § 4г представя 
пред комисия, определена със заповед на 
министъра на земеделието и храните, отчет 
за направените разходи при извършването є 
за предходната година заедно с необходимите 
доказателства до 30 април на текущата година.
(2) Документите, свързани с изчисляване­
то на нетните разходи от извършването на 
услугата, се предоставят на комисията и се 
проверяват от регистриран одитор съгласно 
Закона за независимия финансов одит и из­
разяването на сигурност по устойчивостта.
(3) В срок три месеца от подаване на 
отчета по ал. 1 комисията се произнася с 
решение относно:
1. наличието на несправедлива финансова 
тежест от извършването на услугата по § 4г;
2. размера на компенсацията, дължима на 
дружеството със задължение за извършване 
на услугата по § 4г за предходната година;
3. съпоставка между размера на неспра­
ведливо понесената финансова тежест с 
авансово предоставените средства за съот­
ветния период.
(4) В срока по ал. 3 комисията може 
да поиска от дружеството да представи в 
7-дневен срок допълнително информация и 
доказателства.
(5) Когато направените разходи за предход­
ната година превишават размера на авансово 
предоставените средства за услугата по § 4г за 
същата година, министърът на финансите, по 
предложение на министъра на земеделието и 
храните, включва размера на разликата към 
разчетените авансови средства за следващата 
година в проекта на закона за държавния 
бюджет на Република България.
(6) Когато авансово предоставените сред­
ства за услугата по § 4г за съответната 
година превишават определения размер на 
компенсацията по ал. 3, т. 2 за същата годи­
на с повече от 10 на сто, пълният размер на 
превишението се възстановява от дружеството 
на държавния бюджет.
(7) Когато авансово предоставените сред­
ства за услугата по § 4г за съответната 
година превишават определения размер на 
компенсацията по ал. 3, т. 2 за същата година 
с не повече от 10 на сто, пълният размер на 
превишението се приспада от размера на 
компенсацията за следващата година.“
Законът е приет от 51-вото Народно съб­
рание на 25 юни 2025 г. и е подпечатан с 
официалния печат на Народното събрание.
Председател на Народното събрание: 
Наталия Киселова
3618
УКАЗ № 107
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ратифициране на Устава на Асо­
циация „FOEDUS European Organ Exchange“, 
приет от 51-вото Народно събрание на 25 юни 
2025 г.
Издаден в София на 1 юли 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за ратифициране на Устава на Асоциация 
„FOEDUS European Organ Exchange“
Член единствен. Ратифицира Устава на Асо­
циация „FOEDUS European Organ Exchange“.
Заключителна разпоредба
Параграф единствен. Законът влиза в сила 
от деня на обнародването му в „Държавен 
вестник“.
Законът е приет от 51-вото Народно съб­
рание на 25 юни 2025 г. и е подпечатан с 
официалния печат на Народното събрание.
Председател на Народното събрание: 
Наталия Киселова
3622
РЕШЕНИЕ
за прекратяване на пълномощията на народен 
представител
Народното събрание на основание чл. 72, 
ал. 1, т. 1 и ал. 2 от Конституцията на Репуб­
лика България
Р Е Ш И :
Прекратява пълномощията на Кирил 
Петков Петков като народен представител 
от Двадесет и трети изборен район – София.
Решението е прието от 51-вото Народно 
съб­рание на 3 юли 2025 г. и е подпечатано с 
официалния печат на Народното събрание.
Председател на Народното събрание: 
Наталия Киселова
3736